

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** IV/2015

**Dňa:** 23.04.2015

**K bodu programu:** **č. 23**

**Názov materiálu: Návrh zmeny VZN č. 22 o predajnom a prevádzkovom čase na území mesta Stará Ľubovňa**

**Materiál obsahuje**: Návrh uznesenia

Dôvodová správa

Návrh zmeny VZN č. 22

**Materiál vypracovala** JUDr. Katarína Železníková

**a predkladá:** referent oddelenia organizačného a právneho

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* na zasadnutí MsR dňa 14.04.2015

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť zmenu VZN č. 22 o predajnom a prevádzkovom čase na území mesta Stará Ľubovňa v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

zmenu VZN č. 22 o predajnom a prevádzkovom čase

na území mesta Stará Ľubovňa v zmysle predloženého návrhu.

**D ô v o d o v á s p r á v a**

Všeobecne záväzné nariadenie č. 22 o predajnom a prevádzkovom čase na území mesta Stará Ľubovňa bolo prijaté na zasadnutí MsZ č. VII/95 zo dňa 26.10.1995, naposledy upravované uznesením č. 757 z rokovania MsZ č. XXX/2014 dňa 24. 04. 2014. Zmena a doplnenie tohto VZN č. 22 spočíva v tom, že Mesto chce zjednotiť otvárací čas jednotlivých prevádzkarní, najmä zábavného a pohostinského charakteru. Vykonanie zmeny a doplnenia súčasného nariadenia č. 22 je potrebné zjednotiť, aby bolo pre užívateľa prehľadné.

Cieľom novely tohto VZN je stanovenie stavu, z ktorého budú zrejmé podmienky, za ktorých je v meste Stará Ľubovňa možné vykonávať podnikateľskú činnosť v prevádzkarňach dislokovaných na území Mesta. Novela sa zameriava hlavne na:

* určuje pravidlá k umiestneniu prevádzkarne,
* zjednocuje pojem prevádzka – prevádzkareň, a pojmy jednotlivých dokumentov, ktoré vydáva Mesto,
* dopĺňa výklad základných pojmov v súlade s platnou legislatívou a výklad pojmov ako prevádzkarne spoločensko – zábavného charakteru, prevádzkarne pohostinských zariadení, herne,
* stanovuje všeobecnú prevádzkovú dobu pre prevádzkarne poskytujúce obchodnú činnosť a služby od 6.00 h do 22.00 h,
* zjednocuje prevádzkovú dobu v prevádzkarňach, najmä v pohostinských a podobných zariadení,
* stanovuje maximálnu prevádzkovú dobu do 02.00 h,
* zovšeobecňuje kategorizáciu jednotlivých prevádzkarní v pohostinských a podobných zariadení podľa miesta dislokácie a s tým súvisiacej prevádzky (v centrálnej mestskej zóne a mimo centrálnej mestskej zóny),
* určuje neobmedzenú prevádzkovú dobu počas novoročných osláv a ak je Mesto usporiadateľom alebo spoluusporiadaeľom spoločenskej alebo kultúrnej akcie,
* ruší hudobnú produkciu na letných terasách,
* obmedzuje prevádzkovú dobu prevádzkarňam od 8.00 h do 22.00 h na obdobie šiestich mesiacoch, ak zistí že v priebehu troch po sebe nasledujúcich kalendárnych mesiacoch došlo k opakovanému rušeniu nočného kľudu a občianskeho spolunažívania (takéto obmedzenie má mesto Sabinov, Lipany).