

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: IV/2015**

**Dňa: 23.04.2015**

**K bodu programu:** **č. 15**

**Názov materiálu: Návrh Rozvojového programu mesta,**

**výstavby a údržby miestnych komunikácii**

**na r. 2015 – II. etapa.**

**Materiál obsahuje**: Uznesenie komisie pri MsZ

Uznesenie MsR

Návrh uznesenia

Dôvodová správa

Tabuľka č. 1 - 6

**Materiál vypracoval a predkladá: Ing. arch. František Benko**

Vedúci oddelenia výstavby, ÚR a ŽP

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* na zasadnutí Komisie výstavby, regionálneho rozvoja a životného prostredia pri MsZ dňa 8.4.2015

Prijaté uznesenie č. 3:

Komisia výstavby, regionálneho rozvoja a životného prostredia

**o d p o r ú č a MsZ**

schváliť návrh Rozvojového programu, výstavby a údržby miestnych komunikácii na rok 2015 - II. etapa. a doporučuje :

a -Doplniť do návrhu zabezpečenie architektonickej štúdie využiteľnosti objektu OD Družba Stará Ľubovňa.

b - Zabezpečiť koncepciu riešenia nevyhnutnej údržby a oprav meštianskych domov vo vlastníctve mesta na nám. Sv. Mikuláša, resp. koncepciu odpredaja jednotlivých objektov.

* na zasadnutí MsR dňa 14.04.2015

Prijaté uznesenie č. 53

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť Rozvojový program mesta, výstavby a údržby miestnych komunikácií na rok 2015 – II. etapa v zmysle predloženého návrhu.

**N á v r h u z n e s e n i a**

MsZ schvaľuje Rozvojový program mesta, výstavby a údržby miestnych komunikácii na rok 2015 – II. etapa v zmysle predloženého návrhu.

**D ô v o d o v á s p r á v a**

**k návrhu Rozvojovému programu mesta, výstavby a údržby**

**miestnych komunikácií na rok 2015 – II. etapa**

Navrhovaný zoznam akcií finančne krytých Rozvojového programu mesta, výstavby a údržby miestnych komunikácií na rok 2015 – II. etapa pozostáva z prioritných požiadaviek jednotlivých oddelení mesta, ako aj ústnych, písomných a petičných požiadaviek občanov mesta.

Rozpočtové náklady akcií v spracovaných tabuľkách boli určené jednak podľa spracovanej projektovej a rozpočtovej dokumentácie, resp. odhadom.